Številka: 10002-7/2019/14

Datum: 11. 4. 2019

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014) – ZTFI-A, [69/08](http://www.uradni-list.si/1/objava.jsp?urlid=200869&stevilka=3015) – ZZavar-E in 40/12 – ZUJF) ter 60. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17, [13/18](http://www.uradni-list.si/1/objava.jsp?sop=2018-01-0544) – ZJF-H, 83/18 in 19/19) je Vlada Republike Slovenije na 27. redni seji dne 11. 4. 2019 pod točko 4.6 sprejela naslednji

S K L E P:

1. Dovoljeno število zaposlenih v Skupnem kadrovskem načrtu (SKN) organov državne uprave za leti 2018 in 2019 po sklepih Vlade Republike Slovenije številka 10002-33/2017/8 z dne 21. 12. 2017, številka 10002-33/2017/26 z dne 7. 2. 2018, številka 10002-33/2017/32 z dne 22. 2. 2018, številka 10002-33/2017/41 z dne 19. 4. 2018 in številka 10002-33/2017/63 z dne 26. 7. 2018, velja tudi za leto 2019.

2. Vlada Republike Slovenije soglaša, da se dovoljeno število zaposlenih v Skupnem kadrovskem načrtu (SKN) organov državne uprave za leti 2018 in 2019 na podlagi četrtega odstavka 60. člena Zakona o izvrševanju proračunov Republike Slovenije za leti 2018 in 2019 poveča za leto 2019, in sicer:

* Ministrstvu za okolje in prostor za 10,
* Ministrstvu za delo, družino, socialne zadeve in enake možnosti za 10,
* Ministrstvu za pravosodje za 60 (od tega 30 za potrebe Uprave Republike Slovenije za probacijo in 30 za potrebe Uprave Republike Slovenije za izvrševanje kazenskih sankcij),
* Ministrstvu za infrastrukturo za 5,
* Ministrstvu za kmetijstvo, gozdarstvo in prehrano za 3,
* Vladnim službam odgovornim generalnemu sekretarju Vlade Republike Slovenije za 3 za potrebe Urada Vlade Republike Slovenije za varovanje tajnih podatkov.

3. Za zaposlitve iz 2. točke tega sklepa mora organ državne uprave zagotoviti sredstva za stroške dela v okviru sredstev za stroške dela v svojem finančnem načrtu.

4. Organi državne uprave iz 2. točke tega sklepa morajo Vladi Republike Slovenije najkasneje do 15. 7. 2019, in sicer na stanje na dan 1. 7. 2019, poročati o realizaciji zaposlitev iz 2. točke.

Če zaposlitve v organih državne uprave navedenih v tretji, četrti, peti in šesti alinei 2. točke tega sklepa ne bodo realizirane, lahko Ministrstvo za javno upravo Vladi Republike Slovenije predlaga spremembo razdelitve kvot po SKN za leto 2019.

5. Vlada Republike Slovenije odobri začasni prenos 7 kvot med organi državne uprave do 31. 12. 2021 oziroma do popolnitve prostih kvot v kadrovskem načrtu Slovenske vojske, in sicer tako, da se iz kadrovskega načrta Slovenske vojske prenese 7 kvot v kadrovski načrt Vladnih služb, odgovornih predsedniku Vlade Republike Slovenije.

6. Vlada Republike Slovenije odobri začasni prenos 15 kvot med organi državne uprave do 31. 12. 2021 oziroma do popolnitve prostih kvot v kadrovskem načrtu Slovenske vojske, in sicer tako, da se iz kadrovskega načrta Slovenske vojske prenese 15 kvot v kadrovski načrt Ministrstva za obrambo.

Stojan Tramte

generalni sekretar

Prejmejo:

* Ministrstva
* Kabinet predsednika Vlade Republike Slovenije
* Generalni sekretariat Vlade Republike Slovenije
* Ministrstvo za javno upravo, Direktorat za javni sektor